ปัจจัยความเสี่ยง

1.  ความเสี่ยงจากสัดส่วนยอดขายกับลูกค้ารายหนึ่งจำนวนมากกว่าร้อยละ 50

  บริษัทฯ ประกอบธุรกิจในลักษณะผลิตสินค้าตามคำสั่งของลูกค้า ปัจจุบันบริษัทฯ มีลูกค้ารายใหญ่ 1
  รายคือ

บริษัท ฮันเตอร์ แฟน จำกัด ซึ่งมียอดสั่งซื้อสินค้าในสัดส่วนที่สูงในช่วงปีที่ผ่านมาจำนวน 3,662
ล้านบาท หรือประมาณร้อยละ

75 ของยอดขายทั้งหมดตามงบการเงินรวม โดยที่ผ่านมาบริษัทฯ
มีความสัมพันธ์ที่ดีกับลูกค้ารายนี้มาโดยตลอด และผลจากการที่ บริษัทฯ ได้ร่วมลงทุนกับบริษัท
ฮันเตอร์ แฟน จำกัด จึงมีการทำสัญญาขายสินค้า (Supply Contract) กับลูกค้ารายนี้ โดยมีอายุ
สัญญา 4 ปี ซึ่งสัญญาดังกล่าวจะหมดอายุในเดือนธันวาคม 2544 อย่างไรก็ดี เนื่องจากบริษัทฯ
เป็นผู้ผลิตพัดลมโคมไฟติดเพดานที่ใหญ่ และครบวงจรที่สุดในแถบเอเซีย
และมีต้นทุนที่สามารถแข่งขันกับคู่แข่งรายอื่นได้ ดังนั้น ทำให้บริษัทฯ ค่อนข้างมี
ความมั่นใจในการต่ออายุสัญญาจากลูกค้ารายนี้ ในขณะเดียวกันบริษัท ฯ
ยังได้มีการเปิดตลาดกับลูกค้ารายอื่นเพื่อเพิ่มส่วนแบ่งทางการตลาดของบริษัทฯ
และจะเป็นการป้องกันความเสี่ยงจากยอดขายที่จะมีกับลูกค้ารายใหญ่นี้

2.  ผลกระทบจากการที่ประเทศไทยจะไม่ได้รับสิทธิประโยชน์ทางภาษี (GSP) ในสหรัฐอเมริกา

  ผลกระทบจากการยกเลิกสิทธิทางภาษีศุลกากรขาเข้าในสหรัฐอเมริกา (GSP)
  ซึ่งอาจมีผลกระทบต่อผล

ประกอบการในอนาคต ซึ่งบริษัทฯ อาจต้องรับภาระภาษีดังกล่าวแทนลูกค้าทั้งหมดหรือบางส่วน
ทั้งนี้เพื่อเป็นการรักษาลูกค้าให้อยู่กับบริษัทฯ ต่อไป และภาระภาษีดังกล่าวบริษัทฯ
ยังคงมีความสามารถที่จะรับภาระได้ ซึ่งในขณะนี้ฝ่ายบริหารของบริษัทฯ
กำลังอยู่ในขั้นตอนการพิจารณา เพื่อดำเนินการหาทางแก้ไขในเรื่องดังกล่าว

3.  ความเสี่ยงจากความผันผวนของอัตราแลกเปลี่ยน

  บริษัทฯ มีความเสี่ยงจากอัตราแลกเปลี่ยนเงินตราต่างประเทศเนื่องจากบริษัท ฯ มีลูกหนี้
  และเจ้าหนี้เป็นสกุล

เงินต่างประเทศ โดย ณ.วันที่ 31 กรกฎาคม 2544 บริษัทฯ
มีหนี้สินเป็นเงินตราต่างประเทศจำนวน 6.4 ล้านเหรียญดอลลาร์สหรัฐ และ 75.2
ล้านเหรียญดอลลาร์ไต้หวัน
ซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนสำหรับหนี้สินดังกล่าว
เนื่องจากหนี้สินดังกล่าวส่วนใหญ่เป็นหนี้สินที่ถึงกำหนดชำระภายใน 1 ปี
ประกอบกับในการดำเนินธุรกิจของบริษัทฯ บริษัทฯ ได้รับชำระค่าสินค้าเป็นเงินเหรียญสหรัฐอเมริกา
โดยที่ผ่านมาบริษัทฯ สามารถส่งออกได้ประมาณปีละ 110 ล้านเหรียญสหรัฐอเมริกา
ซึ่งเพียงพอที่จะชำระคืนหนี้ที่เกิดจากเงินสกุลต่างประเทศได้ อย่างไรก็ดีบริษัทฯ
ยังคงมีความเสี่ยงด้านอัตราแลกเปลี่ยน
หากระยะเวลาที่ได้รับชำระค่าสินค้าล่าช้ากว่ากำหนดเวลาชำระหนี้
และหากรายได้จากการส่งออกสินค้าข้างต้นสะดุดลง ซึ่งในขณะนี้ยังไม่มีเหตุการณ์ที่ทำให้บริษัทฯ
เชื่อได้ว่ารายได้ดังกล่าวจะขาดหายไปหรือลดลงอย่างมีนัยสำคัญ

4.  ความเสี่ยงจากการพึ่งพิงผู้ถือหุ้นรายใหญ่

  ในปี 2541 กลุ่มผู้บริหารเดิมชาวไต้หวันของบริษัท ได้ขายหุ้นในส่วนของตนให้กับ บริษัท ฮันเตอร์
  แฟน

จำกัด และทั้งสองฝ่ายได้ร่วมกับผู้ถือหุ้นใน บริษัท ฮันเตอร์ ซีอีไอ เอเชีย จำกัด
ซึ่งเป็นผู้ถือหุ้นในบริษัทในสัดส่วนร้อยละ 51

ของทุนจดทะเบียนที่ชำระแล้ว การร่วมทุนดังกล่าว ทำให้บริษัท สามารถขายสินค้าได้เพิ่มขึ้น
โดยในปีที่ผ่านมา บริษัท ฮันเตอร์ แฟน จำกัด ได้สั่งซื้อสินค้าในสัดส่วนที่สูง จำนวน 3,662
ล้านบาท หรือประมาณร้อยละ 75 ของรายได้รวมตามงบการเงินรวม แต่เนื่องจาก บริษัท ฮันเตอร์
แฟน จำกัด เป็นบริษัทผู้ผลิตพัดลมรายใหญ่ในสหรัฐอเมริกา ซึ่งเป็นลักษณะธุรกิจที่เหมือนกับบริษัท
บริษัทฯ จึงเปรียบเสมือนฐานการผลิตให้กับ บริษัท ฮันเตอร์ แฟน จำกัด ดังนั้นหากในอนาคต บริษัท
ฮันเตอร์ แฟน จำกัด มี การเปลี่ยนแปลงนโยบายในการผลิตหรือซื้อสินค้า
เนื่องจากได้ไปลงทุนในประเทศอื่นที่มีค่าแรงถูกกว่าประเทศไทย และหากบริษัทฯ ไม่สามารถ
หาลูกค้ามาทดแทนได้ อาจทำให้ส่วนแบ่งทางการตลาดของบริษัทฯ ลดลง
และกระทบต่อความสามารถในการทำกำไรของบริษัทฯ ในอนาคตได้

  นอกจากนี้ บริษัท ฮันเตอร์ แฟน จำกัด ซึ่งดำเนินธุรกิจคล้ายคลึงหรือแข่งขันกับบริษัทฯ
  ยังมีตัวแทนเป็น

กรรมการบริหารที่มีอำนาจลงนามผูกพันบริษัทฯ ดังนั้นบริษัทฯ
จึงมีความเสี่ยงที่ผู้บริหารดังกล่าวจะมีความขัดแย้งทางผลประโยชน์ในการบริหารงานเพื่อประโยชน์สูงสุดของบริษัทฯ
ได้

  ในประเด็นนี้บริษัทฯ ได้หาทางออกโดยการมองหาตลาดใหม่ ๆ และหาวิธีการลดต้นทุนของบริษัทฯ
  เพื่อ

รักษาระดับราคาให้สามารถต่อสู้กับคู่แข่งได้ ในเรื่องความสัมพันธ์ระหว่างผู้บริหาร
ปัจจุบันความสัมพันธ์ระหว่างผู้บริหารทั้งสองฝ่ายไม่มีความขัดแย้งด้านผลประโยชน์

5.  ความเสี่ยงจากการแข่งขันกับประเทศจีน

  ปัจจุบันประเทศจีนเป็นประเทศที่มีนักลงทุนจากต่างประเทศเข้าไปลงทุนในประเทศจีนเป็นจำนวนมาก

เนื่องจากค่าแรงมีราคาถูก ทำให้มีต้นทุนในการผลิตต่ำ
ราคาสินค้าจึงมีราคาถูกจึงมีความได้เปรียบกว่าสินค้าที่ผลิตในประเทศอื่น แต่
อย่างไรก็ตามคุณภาพสินค้าจากประเทศจีนยังมีคุณภาพต่ำเมื่อเทียบกับสินค้าของบริษัทฯ
บริษัทฯได้หาแนวทางรองรับความเสี่ยงดังนี้

-   บริษัทฯ ได้ขยายส่วนแบ่งการตลาดในตลาดสินค้าระดับกลาง และระดับบน

-   บริษัทฯ ได้มีการปรับปรุงคุณภาพการผลิตให้มีต้นทุนต่อหน่วยลดลง

-   บริษัทฯ ได้หาแหล่งวัตถุดิบที่มีราคาถูก แต่มีคุณภาพ